JohanHeinsen/ENO huggingface dataset:
Odense Adresse-Contoirs Efterretninger, 1846-01-27
Tydskland. Det lader til, at der iaar vil blive stærkt Røre i de bayerske Kamre, og - siger, Oberrheinische Zeit. - skulde dette Røre føre til en Opløsning af Kamrene, da vilde et saadant Skridt neppe føre til det tilsigtede Maal paa Grund af den dybt indgroede Modbydelighed for det nuværende herskende Regjeringsystem." Og stor maa rigtignok denne Utilfredshed være, naar i Rigsraadernes Kammer en af Rigs raaderne, Fyrst v. Wrede, har fremlagt et Lovudkast om de kgl. Ministres og høiere Statsembedsmænds Ansvarlighed, udtrykkeligt tilføiende, at det var den nuværende Minister v. Abels slette Forvaltning, der bevægede ham til at fremkomme med dette Lovforslag, saasom Ministeren ikke alene ikke havde iagttaget visse af Forfatningens Bestemmelser, men end- ogsaa krænket dem imod bedre Vidende og forsætligt, saa at Fyrsten maatte forlange ham retsligen anklaget og dømt. Ministeren havde nemlig ikke alene gjort Protestanterne deres forfatningsmæssige borgerlige Rettigheder stridige, saa at det ikke er hans Skyld, at han har fravendt sin Konge denne hæderlige Deel af Nationens Kjærlighed, men han har ogsaa ladet uforsvaret Kronens Høihedsrettigheder, idet han, istedetfor at forsvare det monarkiske Princip imod den romerske Curies Anmasselser, og istedetfor kraftigt at forsvare den under ham staaende protestantiske Geistlighed, har gjort denne aldeles af hængig af det papistiske Parti, hvormeget det bayerske Folk desaarsag under v. Abels Jndenrigsministerium havde tabt i Udlandets Agtelse, det vidste alle de, som havde havt Leilighed til at høre Udlandets Stemme i saa Henseende." Et andet Andragende stillede Fyrsten tillige med Hensyn til at Dronningens Navn blev i Dioceset, Eichstadt udeladt i Kirkebønnen. (Dronning Therese af Sachsen-Altenburg bekjender sig nemlig til den lutherske Lære.)
Odense Adresse-Contoirs Efterretninger, 1846-01-27
Rusland, Fra Berlin skrives, at Finantsnøden paa en foruroligende Maade stiger i Keiserriget, og at 14 Gouvernementer formedelst den herskende Mangel for Øieblikket næsten intet Udbytte giver, medens 7 af dem have faaet Tilsendelser fra Statskassen, for at Jndbyggerne ikke skulde omkomme af Hunger. Militairet skal allerede nu for en Deel ikke erholde sin Sold regelmæssigt, hvilket vækker Knurren og Utilfredshed. (Maaskee kan der heraf udledes hiint Udsagn i Allg. Zeit., at flere Regimenter havde vægret sig ved at gaae imod Bjergfolkene i Kaukasus.)
Odense Adresse-Contoirs Efterretninger, 1846-01-27
Sverrig. Under Rubrik, Videnskabs=Notitser anførtes for kort Tid siden i den Constitutionelle en noget suspekt udseende Notitse, der har gjennemgaaet næsten alle Europas Blade, nemlig at den bekjendte engelske Astronom Lord Rosse skulde med sit nye Kjæmpe Teleskop have fundet bekræftet et af Hevelius forhen observeret Hul gjennem Maanen, hvorigjennem Man skulde kunne see Sol og Stjerner. Nu har efter Svenska Minervas Beretning Prof. Gruithuisen i München i Anledning af dette Rygte indført Følgende i Münchenerblade: "Hullet i Maanen, igjennem hvilket Hevelskal have seet Solen, og som Lord Rosse med sit Kjæmpeteleskop skal have gjenfundet, er en Mystification af de skjønne Opdagelser, som Lorden har gjort med sit Jnstrument, og hvilke alle ere mig bekjendte. J Hevelii store Værk om Maanen forekommer ikke et Ord om noget saadant Hul. Et Hul gjennem Midten af Maanen er statistisk umuligt. Dette til Svar paa de mange Spørgsmaal i Bladene, denne Sag betræffende.
Odense Adresse-Contoirs Efterretninger, 1846-01-27
Fædrelandet. Offentlige Foranstaltninger. Som meldt er det sidste Nummer af "Dansk Folkeblad" lagt under Beslag. J Stedet for det næstsidste, der ligeledes var beslaglagt og uden Lov og Dom blev undertrykt, er dets Jndhold omdeelt til Folkebladets Abonnenter i Form af første Hefte af Den rhinske Landdag og den franske Ret." Det indeholder – ifølge Fædrelandet. - i en aldeles rolig Tone en historisk Fremstilling af den preussiske Regjerings Bestræbelser for at faae den preussiske Landret indført i Rhinprovindsen i Stedet for den franske Ret, ved hvilken denne Provinds hovedsagelig har opnaaet saadanne Goder som: Dommernes og Advocaternes Uafhængighed, en skarp Begrændsning og Adskillelse af de administrative og dømmende Functioner, Retspleiens Offentlighed og Mundtlighed; Sikkring af Personer og Eiendom mod Politivilkaarlighed og Cabinetsjustits, Lighed for Loven, Ophævelse af de den menneskelige Værdighed fornedrende Straffe, og af Straffebestemmelser for saadanne Forbrydelser, som ikke høre for den jordiske Dommers Forum, Afsondring af Kirkens og Statens Rettigheder, og Klarhed og Bestemthed i Lovenes Form. Den omdeelte Afhandling giver tillige en Skildring af hvorledes Folket i Rhin provindsen er kommet til Erkjendelse af disse Goders Værd, og dets Anstrængelser for, ikke at blive dem berøvet.
Odense Adresse-Contoirs Efterretninger, 1846-01-27
Blandinger. Dramatikeren Hebbel, født i Ditmarsken, der, som bekjendt, levede i længere Tid i Hamborg, og reiste for et Stipendium af Kongen af Danmark til Paris og Jtalien, opholder sig for Tiden i Wien, fornemmelig for at lære at kjende Hofburgtheatret.
Odense Adresse-Contoirs Efterretninger, 1846-01-27
Medlem af Videnskabernes Akademie i St. Petersborg, Collegiiraad J. A. Siøgreen, har udgivet en ossetisk Sproglære, for hvis Udarbeidelses Skyld, han i et Par Aar har opholdt sig i en af de høist liggende Dalbygder i Kaukasus. Flere Lærde have før formodet og søgt at vise, at Osseterne, ogsaa kaldede Oser, Aser, enten vare identiske eller dog nøie beslægtede med Nordens mythisk-historiske Aser. Nu skal Siøgreen have oplyst, at deres Sprog udgjør et høistmærkværdigt Mellemled mellem de indiskopersiske og de (Aftbl.) slavisk-skandinavisk-germaniske.
Odense Adresse-Contoirs Efterretninger, 1846-01-27
Fra Haderslev skrives i Dannevirke: "Smedesvend Frederik Adolph Arvesen, der afvigte Sommer her blev sat under Tiltale for under "Liederfesten" den 23 Juni at skulle have begegnet Politimesteren Herredsfoged Petersen grovt og herfor blev idømt 2 Gange 5 Dages Fængsel paa Vand og Brød, er den 17de, indtruffen hertil med Diligencen fra Kjøbenhavn, hvor han i nogen Tid har arbeidet, for her at udstaae sin Straf, efterat han paa en Ansøgning til Hs. Maj. Kongen om Formildelse i Dommen havde faaet et afslaaende Svar. Herværende Maler Breum, som ligeledes blev tiltalt og dømt i samme Liedeltafelsag, udstod allerede i November f. A. en lignende Straf. - De Borgere og Jndvaanere i Staden Eckernførde, som for kort siden indgave en Ansøgning til Kongen om, at der til Besættelsen af den der indtraadte Præstevakance maatte af Magistraten præsenteres dem andre Personer end skeet var, og at navnlig den rationalistisksindede Candidat Greve maatte være deriblandt, have nu under 13 ds. faaet et afslaaende Svar.
Odense Adresse-Contoirs Efterretninger, 1846-01-27
Flyveposten fortæller, at der i forrige Uge hos Componisten Hr. Secretair Hartmann i Kjøbenhavn er ved høilys Dag skeet et dristigt Jndbrud. Tyven havde givet sig god Tid, idet han med skarpe Jnstrumenter havde opbrudt og spoleret tvende forskjellige Meubler, hvor ingen Contanter forefandtes, indtil han tilsidst fra et Skriverbord, som ligeledes har Spor af voldeligt Opbrud, borttog 600 Rbd. i rede Penge.
Odense Adresse-Contoirs Efterretninger, 1846-01-27
Ved den i Torsdags i Kjøbenhavn afholdte Generalforsamling i Samfundet for den danske Literaturs Fremme valgtes Prof. Abrahams til Selskabets Formand, og den nye Bestyrelse, bestaaende foruden Formanden af Prof. Clausen, Engelstoft, Krieger og R. M. Petersen, var saaledes constitueret. Dernæst valgtes til Medlemmer af den Committee, hvis Nedsættelse var besluttet i den levinske Sag, Mag. M. Hammerich, Prof. Høyen og Directeur V. Borgen. De afgaaede Revisorer og den tidligere Decifor gjenvalgtes. Om Udgivelsen af Vedels Saxo har Professor Molbech udgivet et interessant lille Skrift, hvori han ogsaa har optaget Resultaterne af den næstsidste Genenalforsamling i Selskabet for den danske Literaturs Fremme. Uden at indlade os videre paa Sagen, kunne vi ikke andet end være enige i det af ham yttrede Ønske, at Beretningen paa Generalforsamlingen den 15 d. M., ledsaget af nogle af de vigtigste Bilag i deres fuldstændige Jndhold, ved Trykken bekjendtgjøres, hvortil vi ogsaa opfordre enten den afgaaede eller den nærværende Bestyrelse for Selskabet. (B. T.) Prælaterne og Godsbesidderne i Holsteen afholdt, den 17 ds. en Forsamling, for at bestemme Anvendelsen af sidste Aars Renter af det fælleds Fond af Told godtgjørelsen. Man bevilgede til Pløens Dyrskuecommittee for 1846 1000 Rd. Courant, til Redactionen af Landwirthschaftlige Zeitung, 200 Rd. Crt., til Committeen for Chausseeanlægene mellem Pløen og Preet, 800 Rd. Ct. pr. Miil. Der blev udsat 1000 Spec. for i Brødre-Jnstitutet i Horn at lade 5 a 6 Elever uddanne til fremtidig Ansættelse i Hertugdømmerne. Andragender om Bevilling af et Gratiale og en indirecte Godtgjørelse for den meget fortjente Veiconducteur Geer; for hans Kort af Holsteen og Lauenborg, om Understøttelse af 4000 Rd. Crt. til Juliestiftelsen i Jtzehoe til en tidsvarende Udvidelse, ligeledes af 5000 Rd. Crt. til en ny Bygning af det (chirurgiske) Sygehuus i Kiel og fremdeles en Understøttelse til Universitetsbibliotheket til Anskaffelsen af naturhistoriske og naturvidenskabelige Værker, og en til Domstolen i Slesvig til Anskaffelsen af et physikalsk Apparat, blevne afslaaede.
Odense Adresse-Contoirs Efterretninger, 1846-01-27
J Synderup ved Flensborg vare nylig tre Smaabørn, der bleve trukne paa en Haandslæde af en større Dreng, slupne igjennem den tynde Jis, som de havde vovet sig ud paa. En brav, ung Mand, Ferdinand Scheel, Klodsmager af Profession, var heldig nok til, efterat have med stor Anstrængelse og egen Livsfare arbeidet sig igjennem Jsen, at redde Drengene, der ellers ufeilbarlig vilde have været Dødens Bytte. J St. Nicolai Kirke paa Føhr er nylig skeet, Jndbrud, hvorved Kirkeblokken blandt Andet blev opbrudt og tømt. Da Kirkeran hidtil har været noget Uhørt paa Vesterhavs-Øerne, gjør Sagen naturligviis stor Opsigt. Hidtil have Dampskibene manglet et Apparat, som uafbrudt kunde forsyne Dampkjedlen med Vand og et saadant har været anseet for en af de vanskeligste Opgaver, som endnu er at løse i den practiske Technik. Kunde Man finde et saadant, vilde al Fare for Explosion være forsvunden; thi sikkert ere de Fleste, om ikke alle Explosioner foranledigede ved, at Vandets Høide i Kjedlerne har været saa lav, at det ikke har bedækket Jndgangene eller de Dele af Kjedlerne, som ere udsatte for Jldens Paavirkning; disse Deele blive nemlig derved saameget ophedede, at der, naar Vandet ved en tilfældig Bevægelse hæver sig over samme, pludselig danner sig en saa stor Dampmængde, at Explosionen maa paafølge. Det er nu lykkedes vor Landsmand Jernstøber Lunde i Kjøbenhavn at løse denne Opgave. Han har nemlig construeret et Apparat, der fornemlig bestaaer i en bevægelig Beholder, som forbindes saaledes med Kjedelen, at den afvexlende communicerer med denne og det Reservoir, hvorfra Forsyningsvandet erholdes. Opfinderen har erholdt Patent paa sin Opfindelse saavel her i Landet som i England og andre Lande, og Apparatet vil snart blive offentlig foreviist. (Aftbl.)
Odense Adresse-Contoirs Efterretninger, 1846-01-27
Musiklærer Sillen i Stockholm har opfundet et Slags mechaniske Stemmenøgler, hvormed Man kan stemme Pianoforter, som have Stemmenagler. Dette Jnstrument synes meget hensigtsmæssigt saavel med Hensyn til at Man med Lethed kan behandle det, som at Stemningen kan skee med langt mindre Anstrengelse end med sædvanlige Stemmehamre, som ogsaa fordi de fineste Nuancer kunne tilveiebringes fuldkomment reene, uden at Man behøver at frygte, at Skruen skal springe tilbage. Hr. Sillen har ligeledes opfundet et nyt Slags Stemmegafler, der er indrettet saaledes, at Gaflen angiver hvilkensomhelst Tone inden Diapason. Man indseer, hvor vigtig en saadan Opfindelse maa være, hvis den bliver vel udført.
Odense Adresse-Contoirs Efterretninger, 1846-01-27
Jfølge Byens Avis blev ved den afholdte Generalforsamling i Aalborg det paatænkte Selskab for Søfartens Fremme eenstemmig constitueret under Navn af "Filialforeningen for Søfartens Fremme." De fremlagte Vedtægter eller Love for Foreningens Bestemmelse og Virken i Fremtiden bleve med nogle faa Forandringer antagne og underskrevne af de tilstedeværende Medlemmer. Derpaa skredes til Valg af Bestyrelse for Foreningen, hvortil da ved fleste Stemmer valgtes Capitain Bluhme, Skibsfører Otto Pallesen, Kjøbm. Pagh, Skibsrheder. Bruun og Mølleeier Hemme, som Suppleanter: Kjøbmændene A. Raffel og H. Sødring. Apenrader Ugeblad meddeler følgende Middel: Da Kighosten allerede en Tidlang har grasseret her i Egnen, saa turde det vel ikke være upassende at gjøre opmærksom paa følgende simple Middel, der i mangfoldige Tilfælde har viist sig som meget gavnligt. Man kjøber paa Apotheket 20 Gran Viinsteensalt, 10 Gran stødt Cochenille, og blander dette med 2 Lod fiinstødt, Melis. Dette Pulver opløses i en god Theekop fuld Vand, og af Opløsningen gives Barnet Morgen, Middag og Aften en Spiseskee fuld.
Odense Adresse-Contoirs Efterretninger, 1846-01-27
Odense. Førstkommende Fredag har den talentfulde og flittige Skuespiller Hr. Student Manzius Benefice, ved hvilken gives Holbergs "Den Stundesløse" og en Farce. Det glæder ret Redakteuren at kunne berette, at Pluraliteten af Odense Læse forenings Medlemmer have besluttet denne Aften at vise Hr. Manzius den Opmærksomhed og Hyldest, at gaae en masse i Theatret, som Giengield for de vakkre og underholdende Forelæsninger han har holdt i Foreningen. Medlemmerne have allerede i denne Henseende optaget til forhøiede Priser hele Galleriet (80 Pladser) samt forreste, mellemste og bageste Balkon, paa nogle faa Pladser nær, desuden c. 50 Pladser i nederste Parquet.
Odense Adresse-Contoirs Efterretninger, 1846-01-27
Fra Schelenborg skrives under 26 Januar, Kl. 10 Aften: "Atter er her foregaaet Stranding, idet at Jagten "Johanne Charlotte, hjemmehørende i Aarhuus, stor c. 800 Tønder, ført af Skipper Peder Lunne, paa Reisen fra Aarhuus til Reiersøe, (hvilket sidste Sted den skulde have indtaget en Ladning Kartofler), i Morges omtrent Kl. 6 er strandet paa Sakkesborg, udfor Hovedgaarden Brockdorffs Marker, i Stubberup Sogn, under Baroniet Schelenborg. Mandskabet blev reddet i Formiddags omtrent Kl. 9 ved Hielp af Skibs baaden, alene med Undtagelse af Skipperen, der allerede forinden Folkenes Afgang fra Jagten var ihjelslaaet af de svære Søer og blev henliggende som død paa Dækket. Uagtet det i Dag er vedbleven med et haardt Veir, lykkedes det dog de raske Skippere Rasmus, Herman, og Mads Rude af Kjerteminde samt Nicolai Hansen, af Troense, med megen Anstrængelse at faae Liget bragt i Land imellem Kl. 1 og 2 Eftermiddag, til Trøst forden Afdødes Familie. Hvorvidt Jagten vil blive Vrag, eller den muligen staaer til at redde, vides endnu ikke. (Diligencepost.) "Fædrelandets" ansvarlige Redakteur var i Fredags i Criminelkammer-Forhør, angaaende Cancelliets Correspondance med Høiesteret o. s. v. Ligesom Udgiverne, nægtede han at give Svar i Realiteten, støttende sig paa en tidligere Høiesteretsdom.
Odense Adresse-Contoirs Efterretninger, 1846-01-27
J Kbhposten af 24de hedder det: "Politidirecteur Bræstrup har betjent sig af Cancellicirculairet af 8 Novbr. f. A., til idag at forbyde den borgerlige Læseforening at høre paa et Foredrag af et af dens Medlemmer, angaaende Bevægelserne i den danske Bondestand. Foredraget er ikke blevet holdt, men Foreningen vil naturligviis protestere mod det aldeles ulovmedholdelige i et saadant Politiforbud. – Den igaar omtalte Jldløs i Vimmelskaftet opstod ved Uforsigtighed af Arbeiderne i Værkstedet hos en Snedker paa første Sal, hvorfra Flammen, ved at gribe om sig i en Masse Høvl spaaner, snart trængte op igjennem de flere fire Etager, hvor Bomuldsvæverfabriken var. J faa Timer ødelagdes saaledes for de dristige Fabrikører Salomonsen, Frugterne af flere Aars Anstrengelser og Bekostninger, hvorved de havde bragt denne Fabrik til en her hidtil ukjendt Udvidelse og Færdighed. Den Sum, for hvilken Fabriken var assureret, erstatter dem langtfra ikke det derved lidte Tab af Materiale og Maskinerier, og de ville ved egne Kræfter ikke igjen være istand til at sætte dette nyttige industrielle Anlæg igang efter den Maalestolk, det havde opnaaet, og som beskjæftigede flere 100 Personer. Man maatte derfor, under vore nuværende industrielle Omstændigheder, vel ansee det for at være en særdeles god Anvendelse af de offentlige Midler, og Regjeringen ved et Tilskud eller Laan, paa billige Betingelser, hialp til at denne Fabrik kunde komme til igjen at reise sig i samme Omfang som tidligere. Ved Branden er heldigviis Jngen kommen til Skade.
Odense Adresse-Contoirs Efterretninger, 1846-01-27
Fra Norge skrives, at Sildefangsten er begyndt ved Stavanger og at Udsigterne ere gode Udnævnelser. Under 21 Januar er det tilladt Volontair under det Kongel. Rentekammer, C. v. Qualen, at indtræde som Auscultant i det Kongel. Generaltoldkammer- og CommerceCollegies anden Section, const. Patrouillebetjent ved Told grændsen mellem Nørrejylland og Hertugdømmet Slesvig, N. Sehested, beskikket til virkelig Patrouillebetjent ved bemeldte Toldgrændse, den 22de er Cand. juris B. O. F. Hummel beskikket til Copist i den Kongel. Landsover- samt Hof= og Stadsrets Skifte- og Brevskrivercontoir.
Odense Adresse-Contoirs Efterretninger, 1846-01-27
Ledige Embeder. Embedet som ordineret Catechet og første Lærer ved Borgerskolen i Kjøbstaden Lemvig. Aarlig Løn 300 Rbd. samt fri Bolig, foruden Høitidsoffer af Menigheden. Paa Embedet hviler en Pension af 1 1/2 Td. Rug og 1 Td. Byg, betalte efter hvert foregaaende Aars Capitelstaxt, samt 2 Rbd. 4 Mk. Sølv. (Opslaaet vacant den 16 Jan.)
Odense Adresse-Contoirs Efterretninger, 1846-01-27
Sognekaldet ved Helliggeistes Menighed i Kjøbenhavn, ny Ansættelse 767 Rbd. (Opslaaet vacant den 21 Jan.) - Justitssecretair-Embedet ved den Kongel. Landsoverret i Viborg. Gage 800 Rbd., foruden 400 Rbd. til Contoirhold. (Opslaaet, vacant den 22 Jan.) - Hirschholm Sognekald i Siellands Stift, ny Ansættelse 250 Rbd. (Opslaaet vacant den 23 Jan.)
Odense Adresse-Contoirs Efterretninger, 1846-01-27
Skibs= og Handels-Efterretninger. Christiania den 16 Januar. J Kornhandelen er det for Nærværende meget slaut. Priserne paa de forskjellige Varesorter ere faldne. Rug udbydes saaledes til 4 Spd. 2 Mk. paa 2 Maan. Credit, uden at kunne finde Kjøbere. Det samme er Tilfældet med Byg, som udbydes til: for 2radet 15 Mk. og 14 Mk. 12 s. for Gradet paa 2 Maan. Credit. J Colonialhandelen er det ligeledes stille og Omsætningen ubetydelig. Paa de fleste Varer er her godt Forraad for Vinteren.
Odense Adresse-Contoirs Efterretninger, 1846-01-27
Reisende over Storebelt, fra 22 til 26 Jan. Fra Fyen til Sielland; Toldkasserer Petersen, Kjøbmd. Wolfskehl, Mad. A. Ørbeck; Handelsreis. A. Behrent; Agent, Hertz; Kjøbmd. C. H. Nyholm og F. W. Schultz; Postofficiant, Schmidt; Mad. A. Petersen; Distilateur Friedmann og Søn; Tømmerhandler H. Petersen. Fra Sielland til Fyen: Propriet Momsen; Avlsforvalter, Hansen; Lieuten. Greve af Ahlefeldt Laurvig; Enkemad. K. Sørensen; Styrmand Thaysen; Skibsf. H. P. Degn; Kunst og Skjøntarver Scheibler; Muurmester J. C. Mathiesen; Værtshuusholder O. Nyborg; Hr. S. Hoffmeyer. Erkjendtligt Minde, over afdøde Borgerrepræsentant og Brændeviinsbrænder M. P. S. Rhoed. Modtag Du ogsaa en Taare af mig, Du Ædle! Du, som saa ofte har ydet dine Velgierninger mod den Forladte, den Fader og Moderløse, som nu ogsaa beklager din hastige Bortgang til et bedre Liv, der Du nu høster Lønnen for dine mange Velgjerninger. From og retskaffen var din Vandel, mod dine trængende Medborgere var Du en oprigtig Raadgiver samt Hjelper i Nøden; Du var den ømmeste og kjærligste Fader samt Ægtemand, hvorfor ogsaa din kjære Viv og dine efterladte Umyndige høiligen ville føle Savnet af Dig. Dit Minde vil aldrig udslettes blandt dine Medborgere. Fred med dit Støv, Du Sallige! Hisset samles Du igjen med dine Kjære. J. P. H.
Odense Adresse-Contoirs Efterretninger, 1846-01-27
AVERTISSEMENTS. Efter for 7 Uger siden at have mistet en kjær Datter, har den Almægtige atter prøvet mig, ved at hjemkalde min elskede Mand, Muurfrimester Anders Rasmussen, i sin Alders 56de Aar. 4 Børn modtage ham i Evigheden og 9 begræde med mig Tabet af den trofaste Mand og Fader. Hvil nu født i Fred, Du Kjære, nu ere dine haarde Lidelser endte. Odense den 27 Januar 1846. Maren Rasmussen. fød Hansen, Paa P. G. Philipsens Forlag er udkommen og faaes i alle Boglader; i Odense i den Hempelske Boghandel: Alm. Brev-, Contoir= og Formularbog med tilhørende Anhang, udgiven under Medvirkning af C. Bartholin, H. R. Gruner, C. V. Rimestad og J. Hellmann ved Fuldmægtig Cand. juris C. Schack. 43 1/2 Ark i stort 8, heft. 3 Rbd. 24 s., indb. 3 Rbd. 72 s. Dette almeennyttige Værk omfatter Alt henhørende til Contoirvidenskaben, saasom: Det enkelte Bogholderi. Handelscorrespondencen. Handelslære Handelsgeographie. Adressebog for Danmark med en fuldstændig Fortegnelse over Handlende en gros og en detail, Fabrikker, Skibe a. a. i enhver Bye i Danmark. Brev- og Pakkepostgangen samt Taxten. Sammenligning mellem fremmed og dansk Mynt, Maal og Vægt. Juridisk Formularbog over de almindeligste Forhold, som forekomme i det daglige Liv og borgerlige Forretninger med Formularer til Affattelse af alle forekommende Documenter. Udtog af Stempelpapirsanordningen.
Odense Adresse-Contoirs Efterretninger, 1846-01-27
Theatret i Odense. Onsdagen den 28 Januar, Gjenboerne, Lystspil med Sang i 3 Acter af Jens Kristrup.
Odense Adresse-Contoirs Efterretninger, 1846-01-27
Fredagen den 30 Januar (til Benefice for Hr. Mantzius): Den Stundesløse, Comedie i 3 Acter af Holberg.
Odense Adresse-Contoirs Efterretninger, 1846-01-27
Søndagen den 1 Februar: Den letsindige Løgner, Lystspil i 3 Acter; derefter: Bødkeren, Syngestykke H. W. Lange. i 1 Akt.
Odense Adresse-Contoirs Efterretninger, 1846-01-27
Ved Bogense Borger= og Almuestole er en Hjelpelærerplads ledig for en duelig Seminarist. Jsær vil Skjønskrivning og Dygtighed til Underviisning i Sang komme i Betragtning. Lønnen er 200 Rbd. aarlig. De, som attraae denne Post, ville snarest muligt, og senest inden 4 Uger fra nedenstaaende Datum, melde sig enten skriftligt eller mundtligt med deres Attester hos Bogense den 27 Januar 1846. Fich, Sognepræst.
Odense Adresse-Contoirs Efterretninger, 1846-01-27
En sort glathaaret Hanhund, som har fire brune Fødder, en bruun Prik over hvert Øie, er bruun under Bugen og lyder Navnet-Vagtsom, er bortløben, og bedes mod en passende Douceur afleveret hos Cathrine Marie Hansdatter i Lumbye, Efter som bekjendt i en Række af Aar (siden, 1818) at have været den høitagtede Musik- og Instrumenthandler C. C. Lose's Medarbeider indtil hans Død i 1835 og senere Associe med hans efterlevende Enkefrue, er jeg ifølge venskabelig Overeenskomst udtraadt af dette Compagni-Forhold og fortsætter fra 1 Januar 1846 en lignende Handel for egen Regning under Firma: P. W. Olsen, Kongl. Hof-Musik- og Instrumenthandler.
Odense Adresse-Contoirs Efterretninger, 1846-01-27
Min mangeaarige, prøvede Erfaring og Local Kundskab i det musikalske Fag med de derved erhvervede Forbindelser, saavel i Udlandet som hersteds, sætte mig istand til at opfylde enhver billig Fordring, og vil der i mit Etablissement erholdes Underretning om alle musikalske Anliggender af enhver Art, samt forefindes et Lager af Pianoforter. Kjøbenhavn i Januar 1846. Peter Wilh. Olsen. Mit Locale er i Viingaardsstræde No. 144.
Odense Adresse-Contoirs Efterretninger, 1846-01-27
Tandlæge W. J. G. Heins(paa Odense Nørregade).er hjemkommen fra en Reise, og anbefaler sig fremdeles med at indsætte forlorne Tænder, samt Tænders Rensning, Plum bering og Udtrækning.
Odense Adresse-Contoirs Efterretninger, 1846-01-27
En confirmeret Dreng af god moralsk Opdragelse og de fornødne Forkundskaber kan til 1 Mai blive anbragt ved Handelen i en af Fyens største Søkjøbstæder. Billet bedes aflagt paa Adressecontoiret mærket W. Candis i Kasser paa 50 Pd., Melis og Sirup faaes til J. Stokkebye, Raffinaderiets Priser hos Odense Nørregade Nr. 401.